Chilumula Madan Reddy
ચિલુમુલા મદન રેડ્ડી ભારતના તેલંગાણા રાજ્યના રાજકારણી છે. તેઓ હાલમાં નરસાપુર વિધાનસભા મત વિસ્તારમાંથી ધારાસભ્ય તરીકે ભારત રાષ્ટ્ર સમિતિનું પ્રતિનિધિત્વ કરી રહ્યા છે. પ્રારંભિક જીવન અને શિક્ષણ મદન રેડ્ડીનો જન્મ 1 જાન્યુઆરી 1951ના રોજ તેલંગાણાના મેડક જિલ્લાના કૌડીપલ્લી મંડળના કૌડીપલ્લી ગામમાં માણિક્ય રેડ્ડી અને લલિતમ્માના ઘરે થયો હતો. મદન રેડ્ડીએ તેમની રાજકીય કારકિર્દીની શરૂઆત 2004માં નરસાપુર વિધાનસભા મત વિસ્તારમાંથી તેલુગુ દેશમ પાર્ટી સાથે કરી હતી અને ભારતીય રાષ્ટ્રીય કોંગ્રેસના ઉમેદવાર વાકીતી સુનીતા લક્ષ્મી રેડ્ડી સામે 25817 મતોના અંતરથી હારી ગયા હતા. તે પછી તેઓ તેલંગાણા રાષ્ટ્ર સમિતિમાં જોડાયા હતા. બાદમાં 2014ની તેલંગાણાની ચૂંટણીમાં, તેમણે તેલંગાણા રાષ્ટ્ર સમિતિનું પ્રતિનિધિત્વ કરતા નરસાપુર મતવિસ્તારમાંથી ફરીથી ચૂંટણી લડી અને ભારતીય રાષ્ટ્રીય કોંગ્રેસના ઉમેદવાર વકિતી સુનીતા લક્ષ્મીરેડ્ડી સામે 14,217 મતોની બહુમતી સાથે જીત મેળવી હતી. 2018ની તેલંગણાની ચૂંટણીમાં, તેમણે ફરીથી તે જ પક્ષ અને તે જ મતવિસ્તારમાંથી ચૂંટણી લડી હતી અને તે જ ભારતીય રાષ્ટ્રીય કોંગ્રેસના ઉમેદવાર સામે 38,120 મતોની બહુમતી સાથે જીત્યા હતા. તેમણે બે વખત આંધ્રપ્રદેશ રાજ્ય સિંચાઈ વિકાસ નિગમના નિદેશક તરીકે અને એક વખત મેડક જિલ્લા પુસ્તકાલય નિગમના અધ્યક્ષ તરીકે સેવા આપી હતી. સંદર્ભો 1951 જન્મ ભારત રાષ્ટ્ર સમિતિ રાજકારણીઓ જીવંત લોકો તેલુગુ લોકો મેડક જિલ્લાના લોકો આંધ્રપ્રદેશના ધારાસભ્યો 2014-2019 આંધ્રપ્રદેશના ધારાસભ્યો 2019-2024